બુધવારનો દિવસ શ્રીલંકન બ્યુટી જૅકલીન ફર્નાન્ડીઝ માટે બહુ આનંદદાયક હતો , કારણ કે તેમને બૉલીવુડમાં આવ્યે ચાર વર્ષ પૂર્ણ થઈ ગયાં છે . તે માટે જૅકલીને સૌનો આભાર વ્યક્ત કર્યો . જૅકલીને બુધવારે ટ્વિટર પર લખ્યું - આજે ( બુધવારે ) બૉલીવુડમાં મને ચાર વરસ થઈ ગયાં છે . ચાર વર્ષ અગાઉ આજના દિવસે જ અલાદીન રિલીઝ થઈ હતી . આ અદ્ભુત સ્મૃતિઓ બદલ સૌનો આભાર . નોંધનીય છે કે જૅકલીને 2009માં અલાદીન ફિલ્મ સાથે બૉલીવુડ કૅરિયર શરૂ કર્યુ હતું . જોકે 31મી ઑક્ટોબર , 2009ના રોજ રિલીઝ થયેલી અલાદીનને સારો પ્રતિસાદ નહોતો મળ્યો , પણ જૅકલીનનું કૅરિયર ચાલી નિકળ્યું . જૅકલીન ફર્નાન્ડીઝ અલાદીન પછી મર્ડર 2 , હાઉસફુલ 2 ધ ડર્ટી ડોઝન તથા રેસ 2માં પણ અભિનય કરી ચુક્યાં છે . ટુંકમાં જ તેઓ બૉલીવુડના હૅન્ડસમ હીરો સલમાન ખાન સાથે રૂપેરી પડદે નજરે પડનાર છે . ફિલ્મનું નામ છે કિક . મિસ શ્રીલંકા રહી ચુકેલા જૅકલીન ફર્નાન્ડીઝ આ વાત માટે ઉપરવાળાનો આભાર વ્યક્ત કરે છે કે તેમને સલમાન ખાન સાથે કામ કરવાની તક મળી રહી છિ . કિકમાં સલમાન - જૅકલીન ઉપરાંત પરેશ રાવલ , સુનીલ શેટ્ટી અને રણદીપ હુડા પણ મુખ્ય ભૂમિકાઓમાં છે . નિર્માતા - દિગ્દર્શક સાજિદ નડિયાદવાલા છે . જુઓ જૅકલીન ફર્નાન્ડીઝની સુંદર તસવીરો :